OISHI รายได้ขาย-บริการหด ฉุดกำไรปี 61 ลดเหลือ 1.01 พันล้านบาท
OISHI รายได้ขาย-บริการหด ฉุดกำไรปี 61 ลดเหลือ 1.01 พันล้านบาท จากปีก่อนกำไร 1.45 พันล้านบาท ใจดีปันผล 1.90 บาท ขึ้น XD 13 ธ.ค.61 กำหนดจ่าย 28 ก.พ. 62
21 พ.ย. 2561

บริษัท โออิชิ กรุ๊ป จำกัด (มหาชน) หรือ OISHI รายงานผลการดำเนินงานประจำปี 2561 สิ้นสุดวันที่ 30 กันยายน 2561 ดังนี้

โดยผลการดำเนินงานในปี 2561 บริษัทมีกำไรสุทธิปรับตัวลดลงกว่าช่วงเดียวกันของปีก่อน เนื่องจากมีรายได้จากการขายและให้บริการรวมทังสิ้น 12,596 ล้านบาท ลดลง 955 ล้านบาท จากช่วงเดียวกันของปีก่อนมีรายได้ 13,551 ล้านบาท หรือคิดเป็นการปรับตัวลดลง 7% เป็นผลมาจากการลดลงของรายได้จากธุรกิจเครื่องดื่ม 15% ในขณะที่รายได้จากสายธุรกิจอาหารเพิ่มขึ้น 1.7%
พร้อมกันนี้ ประกาศจ่ายปันผลงวดดำเนินงานวันที่ 1 ม.ค. 2561 ถึงวันที่ 30 ก.ย. 2561 เป็นเงินสด 1.90 บาทต่อหุ้น กำหนดขึ้นเครื่องหมาย XD วันที่ 13 ธ.ค. 2561 และจ่ายเงินปันผลในวันที่ 28 ก.พ. 2562